Ons groet 'n legende. Al Debbo was 'n baanbreker in die Afrikaanse musiekbedryf. Sy talle opnames saam met musiekmeester Nico Carstens het 'n uiters vername rol gespeel in die fantastiese geskiedenis van ligte Afrikaanse musiek. Ek dink aan nommertjies soos Sonbrilletjies, Tamatiesous en Kerriekos, Ek Ry met die Trein, Die Tantes van Nantes, Die Wange van die Bobbejaan (wat terloops die eerste Afrikaanse liedjie in die geskiedenis was om verban te word), Water is Nat, Hasie, Sousboontjies ens.ens. Ek groet Al Debbo met 'n traan in my oog en terselfdertyd ook met groot dankbaarheid vir sy enorme bydrae tot die bevordering van ons taal en Afrikaanse musiek.